पाएं अपने शहर की ताज़ा ख़बरें और फ्री ई-पेपरडाउनलोड करें
कोविड-19 संक्रमण की दूसरी लहर की चेन तोड़ने व स्थिति से निबटने के लिए जिले में मेडिकल आॅक्सीजन का एक और प्लांट चालू कराने की कार्रवाई की जा रही है। कलेक्टर पीयूष समारिया ने अधिकारियों को निर्देश दिए कि कोरोना की चेन तोड़ने के लिए सभी का सहयोग जरूरी है। इसके लिए लोगों का सहयोग लेकर चेतना जागृत करने का कार्य करें।
कोविड प्रबंधन के लिए प्रशासनिक व पुलिस अधिकारी तथा चिकित्सा एवं स्वास्थ्य विभाग दिन-रात जुटा हुआ है। लोगों के जीवन की रक्षा के लिए उपलब्ध संसाधनों का समुचित उपयोग कर कोरोना पीडितों का समय पर उपचार कराने का कार्य किया जा रहा है। वैक्सीनेंशन, रेमडेसिविर इंजेक्शन, दवाओं व टैंकरों की आपूर्ति बढ़ाने के लिए निरंतर प्रयास किए जा रहे हैं।
ग्राम पंचायत स्तर पर टीम सजगता से कार्य करें
ग्राम पंचायत स्तर पर गठित टीम पूर्ण सजगता से कार्य करें। क्षेत्र में होने वाली सामाजिक गतिविधियों पर निगरानी रखें और लोगों को कोरोना गाइड लाइन के बारे में भी जानकारी दें। जिला परिषद के सीईओ, एसडीएम, तहसीलदार, विकास अधिकारी व इनकी टीमें क्षेत्र में प्रभावी तरीके से कार्य कर रही हैं।
प्रोटोकाल की सख्ती से पालना आवश्यक
जीवन की रक्षा के लिए कोविड प्रोटोकाल की सख्ती से पालना कराना बहुत जरूरी है। सोमवार से शुरू हुए महामारी रेड अलर्ट जन अनुशासन पखवाडे की गाइड लाइन की पूरी कड़ाई से पालना कराने के लिए प्रशासनिक व पुलिस अधिकारी सक्रिय रहकर कार्य करें। रेड अलर्ट जन अनुशासन पखवाड़े में गाइड लाइन की पालना करने में किसी तरह की कोताही करने वालों के खिलाफ सख्त कार्रवाई की जाएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hne_Deva hin_Deva zho_Hant eng_Latn